கேள்வி: துசுயந்த் சிங் - தனிப்பட்ட வாழ்க்கை என்பது என்ன?
பதில்: தோல்பூர் சமஸ்தானம் சமசுதானத்தின் முன்னாள் ஆளும் குடும்பத்தின் தலைவராக இவர் அங்கீகரிக்கப்பட்டுள்ளார். இவரின் தாயார் வசுந்தரா ராஜே சிந்தியா இரண்டு முறை இராசத்தான் முதல்வராகவும், அடல் பிகாரி வாச்பாய் மத்திய அமைச்சரவையில் அமைச்சராகவும் பணியாற்றியுள்ளார். இவர் குவாலியர் மகாராஜா ஜீவாஜி ராவ் சிந்தியா மற்றும் ராஜமாதா விஜய ராஜே சிந்தியா ஆகியோரின் பேரனும், நாபாவின் கடைசி மகாராஜா பிரதாப் சிங் நாபா தந்தைவழி பேரனும் ஆவார். சிங், நேபாளம் ராணா வம்சத்தைச் சேர்ந்த மகாராஜா ரஞ்சித் சிங் ஜூடோ மற்றும் கங்கா ராஜ்ய லட்சுமியின் மகளான சமந்தர் மாநிலத்தின் ஒரே இளவரசி நிகாரிகா ராஜேவை மணந்தார். நாய்களை நேசிப்பவர் என்று அறியப்படுகிறார். சதுரங்கத்திலும் ஆர்வம் கொண்ட இவர், பழங்காலப் புத்தகங்களைச் சேகரித்துவருகிறார். மேலும் நன்கு அறியப்பட்ட வனவிலங்கு ஆர்வலராகவும் உள்ளார்.
கேள்வி: துசுயந்த் சிங் - அரசியல் வாழ்க்கை குறித்து விரிவாக சொல்லுங்கள்.
பதில்: 2003ஆம் ஆண்டில் இந்தியா திரும்பிய பின்னர், சிங் தனது தாயார் மற்றும் பாட்டி விஜய ராஜே சிந்தியா அடிச்சுவடுகளைப் பின்பற்றி பாரதிய ஜனதா கட்சி சேர்ந்தார். இவர் தனது முதல் தேர்தலில் வெற்றி பெற்று 2004ஆம் ஆண்டில் இராசத்தானில் உள்ள ஜாலாவார் பரான் மக்களவைத் தொகுதி நாடாளுமன்ற உறுப்பினராகத் தேர்ந்தெடுக்கப்பட்டார். 2009ஆம் ஆண்டில் காங்கிரசு அலை இருந்தபோதிலும், சிங் தனது இரண்டாவது மக்களவைத் தேர்தலிலும் வெற்றி பெற்றார். இந்தக் காலகட்டத்தில், மேம்பட்ட சாலைகள், சிறந்த நகர அளவிலான உள்கட்டமைப்பு மற்றும் நல்லாட்சி ஆகியவற்றின் மூலம் தனது பிராந்தியத்திற்குச் செழிப்பைக் கொண்டுவர சிங் உதவினார். 2014ஆம் ஆண்டில் சிங் தனது மக்களவைத் தொகுதியில் மூன்றாவது முறையாக மகத்தான வெற்றியைப் பெற்றார். 2019ஆம் ஆண்டில் சிங் தனது மக்களவை ஆசனத்தைத் தொடர்ச்சியாக நான்காவது முறையாக வென்றார். சிங் தனது பதவிக்காலத்தில் தொடருந்து மற்றும் ஜலாவரின் கோலானா வானூர்தி நிலையத்தை நிறுவ உதவியுள்ளார். மீண்டும் சிங் ஐந்தாவது முறையாக 2024 இந்தியப் பொதுத் தேர்தலிலும் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.